See Emily Play - ვიკიპედია

# See Emily Play

### ვიკიპედიიდან

"See Emily Play", პინკ ფლოიდის სინგლი

"See Emily Play" არის ჯგუფ პინკ ფლოიდის მესამე სინგლი, რომელიც დაწერა ჯგუფის ლიდერმა სიდ ბარეტმა.იგი ჩაიწერა 1967 წელის 23 მაისს და შეიცავს ორ სიმღერას - "See Emily Play" და "Scarecrow".მოგვიანებით იგი შეიტანეს კრებულებში Relics 1971), Works (1983), Shine On (1992) და Echoes: The Best of Pink Floyd (2001).

ეს სიმღერა არის გოგონაზე სახელად ემილი, რომელიც ბარეტმა იხილა თავისი ჰალუცინაციის დროს, ტყეში ყოფნისას.ჟურნალ "მოჯოში" გამოქვეყნებულ ერთ-ერთ სტატიას ავტორმა თან დაურთო ემილის სავარაუდო ფოტოსურათი.ზოგიერთი თვლის, რომ ემილი ანდერგრაუნდულ ლონდონში ცნობილი რეალური პიროვნება იყო.

ბარეტი, როგორც ცნობილია, არ იყო კმაყოფილი სტუდიური ვერსიით.მას არ სურდა ამ ვარიანტის გამოცემა, რადგანაც, როგორც ნორმან სმიტი, ჩანაწერის პროდიუსერი ამბობს, მას კომერციული ჩანაწერების ზიზღი ჰქონდა.სიმღერის ჩაწერის დროს სტუდიაში იმყოფებოდა დევიდ გილმორიც, რომელიც შოკირებული იყო სიდის პიროვნების ცვლილებით.ბარეტმა არც კი იცნო დევიდი, რომელიც ამავე დროს, მისი მეგობარი იყო

სოლო სლაიდ გიტარაზე, რომელიც გამოიყენეს სიმღერაში, ბარეტის მიერ არის დაკრული, "ზიპოს" სანთებელით.მატარებელი, რომელიც გამოსახულია სინგლის ყდაზე, ასევე სიდის ნამუშევარია.

1968 წელს, პინკ ფლოიდის ბელგიაში ყოფნის პერიოდში, გადაღებული იქნა ვიდეორგოლები "See Emily Play", "Astronomy Domine", "The Scarecrow", "Apples and Oranges", "Paint Box", "Set The Controls For The Heart Of The Sun" და "Corporal Clegg".ბარეტი არ გაჰყვა ჯგუფს ამ ტურზე, ამ პერიოდისათვის იგი უკვე შეცვალა დევიდ გილმორმა.

სიმღერამ დიდი გავლენა იქონია უამრავი მუსიკოსის შემოქმედებაზე.დევიდ ბოუიმ იგი მოგვიანებით გამოიყენა საკუთარი ვერსიის შესაქმნელად, ალბომისათვის Pin Ups.ჯონ ფრუშიანტემ (Red Hot Chili Peppers) იგი შეასრულა 2007 წლის 31 იანვრის კონცერტზე, ფლორიდას შტატში.

მელოდიის ერთი ფრაგმენტი შესრულებულია "მინი მუგის" ტიპის ორღანზე, სიმღერის "Shine On You Crazy Diamond (Parts 6-9)" ფინალში, ალბომის Wish You Were Here დასასრულს.

სიმღერის ბას-პარტია ახლოს დგას პინკ ფლოიდის სხვა კომპოზიციებთან, როგორიც არის "Goodbye Cruel World" და "Careful with That Axe, Eugene".

Retrieved from "http://ka.wikipedia.org../../../s/e/e/See_Emily_Play_4849.html"

კატეგორია: პინკ ფლოიდის სიმღერები

##### Views

- სტატია
- განხილვა
- მიმდინარე შესწორება

##### ძიება